EkBass/fiwiki-20250220-pages-articles huggingface dataset:
El Meghaïerin maakunta

El Meghaïerin maakunta (myös El Megaier, El M’Ghair; ) eli wilaya on hallintoalue Algerian Saharan pohjoisosassa. Sen keskus on El Meghaïerin kaupunki. Maakunnan pinta-ala on 8 835 neliökilometriä. Asukkaita oli vuoden 2008 väestönlaskennan mukaan 162 300. El Meghaïerin maakunta rajoittuu pohjoisessa Biskran, idässä El Ouedin, etelässä Touggourtin ja Ouarglan sekä lännessä Ouled Djellalin maakuntiin. Se sijaitsee Oued Righin keidasalueella. Vuotuinen sademäärä on hyvin vähäinen. El Ouedista erotettu maakunta sai täyden itsehallinnon vuonna 2021. Se käsittää kaksi piirikuntaa eli daïraa, joihin kuuluu kahdeksan kuntaa. Piirikuntien keskukset ovat Djamaâ ja El Meghaïer. El Meghaïerin kautta kulkee etelään johtava maantie RN3. Maakunnassa harjoitetaan osin keinokasteltua maanviljelyä, joka tuottaa viljaa, vihanneksia ja varsinkin taateleita. Chott Melrhirin suolajärvellä tuotetaan suolaa. ==Lähteet== Luokka:Algerian maakunnat
Everybody Wants to Rule the World

Everybody Wants to Rule the World on brittiläisen Tears for Fears -yhtyeen kappale sekä Songs from the Big Chair -albumin kolmas single. Kappaleen ovat kirjoittaneet Chris Hughes, Roland Orzabal ja Ian Stanley. Kappaleen sanat kertovat vallasta, korruptiosta sekä niiden seurauksista. Kappale lisättiin albumille viime hetkillä äänityssessioiden aikana, kun yhtyeen kitaristi Orzabal soitti kappaleen kaksi sointua tuottajalle. Kappaleen äänitys kesti kaksi viikkoa. Kappale soi D-duurin sävellajissa, tempossa 112 iskua minuutissa ja triolirytmissä. Albumin äänittäjä David Bascombe kertoi myöhemmin kappaleen äänittämisen ja miksaamisen olleen poikkeuksellisen helppoa, verrattuna aiempaan ”Shout”-singleen. Kappaleen äänien ohjelmoimiseksi käytettiin useita erilaisia syntetisaattoreita. Kitarasoolot soittivat Orzabal sekä sessiomuusikkona toiminut Neil Taylor. == Singlen kappaleet == == Kokoonpano == === Yhtye === * Curt Smith – laulu, basso * Roland Orzabal – kitarat, syntetisaattorit, taustalaulu * Ian Stanley – syntetisaattorit, ohjelmointi * Manny Elias – rummut, ohjelmointi === Muut henkilöt === * Neil Taylor – kitarat * Chris Hughes – tuotanto, ohjelmointi * Dave Bascombe – äänitys == Lähteet == Luokka:Brittiläiset synthpop-kappaleet Luokka:Brittiläiset uuden aallon kappaleet Luokka:Billboard Hot 100 -listan ykköset Luokka:Vuoden 1985 kappaleet
Sitkan taistelu

Sitkan taistelu oli viimeinen merkittävä taistelu venäläisten ja Pohjois- Amerikan alkuperäisasukkaiden välillä Alaskassa. Taistelu käytiin 1.–4. lokakuuta 1804 Sitkan eli Novoarkangelskin siirtokunnassa Baranofinsaarella, jonka alkuperäiskansa tlingitit olivat vallanneet venäläisiltä kaksi vuotta aiemmin. Venäläiset löivät tlingitit ja valloittivat siirtokuntansa takaisin. Venäläis-amerikkalainen kauppakomppania perusti Novoarkangelskin siirtokunnan vuonna 1799. Vuonna 1802 alueen alkuperäisasukkaat hyökkäsivät siirtokuntaan ja valloittivat sen. Kauppakomppanian johtaja Aleksandr Baranov kokosi pienen sotajoukon, johon liittyi myös aleuteista värvättyjä palkkasotilaita ja palasi alueelle syksyllä 1804. Syyskuun lopulla hän kohtasi Port Krestofissa venäläisen sluuppi Nevan, jonka komentaja Juri Lysjanskyi liittyi hänen tuekseen. Venäläiset nousivat maihin 1. lokakuuta ja hyökkäsivät heti tligitien rakentamaa linnoitetta vastaan. Tlingitit torjuivat hyökkäyksen ja Baranov haavoittui. Sotalaiva Nevan tykkituli esti tlingitien vastahyökkäyksen venäläisten vetäytyessä. Tlingitien ruuti alkoi kuitenkin loppua ja he aloittivat seuraavana neuvottelut venäläisten kanssa. Samalla venäläisten ampuivat tykkitulta tlingitien asemiin. Neuvottelut eivät tuottaneet tulosta ja venäläiset valmistautuivat hyökkäämään uudestaan 4. lokakuuta. Hyökätessään he huomasivat linnoitteen olevan hylätty. Tlingitit olivat poistuneet yöllä ja vetäytyneet toiselle saarelle. ==Lähteet== Luokka:Venäjän taistelut Luokka:Alaskan historia Luokka:1804
Avdijivkan taistelu

Avdijivkan taistelu: * Avdijivkan taistelu (2017) * Avdijivkan taistelu (2022–2023)
Lancia Flavia

Lancia Flavia on Lancian vuosina 1961–1971 valmistama ja Antonio Fessian kehittämä automalli. Sen ensimmäinen malli esiteltiin Torinon autonäyttelyssä 1960. Siitä tehtiin markkinoille myös Pininfarinan suunnittelema kaksiovinen coupé lyhyemmällä akselivälillä sekä Zagaton suunnittelema kaksiovinen Sport- malli tuplakaasuttimilla. ==Korimallit== ===Berlina/Sedan=== Fessia kehitti ensimmäisen mallin 1950-luvun lopulla, joka tuli lopulta myyntiin Italian ulkopuolella muun muassa Isossa-Britanniassa 1961. Neliovinen berlina oli 1.5 litran alumiini boxer moottorilla ja dunlopin jarrulevyillä varustettu etuveto. ===Coupé ja Sport=== Coupé malli on Pininfarinan suunnittelema, josta valmistettiin myös avoautomalleja. Zagato puolestaan suunnitteli Coupé malleista sport versioita. Zagaton malleja valmistettiin vain 626 kappaletta. Suurinosa malleista käytti 1.8 litran moottoria, kun pieni osa sai 1.5 litraisen moottorin.In Depth: The Lancia Flat Fours Part II: Variants and Series velocetoday.com 2.11.2005 Viitattu 14.6.2023 ==Flavia II (2012–2013)== Lancia Flavia on Chryslerin ja Lancian vuosina 2012–2013 yhteisvalmistama avoautomalli. Se esiteltiin Geneven autonäyttelyssä 2012. Flavia oli uudelleennimetty Chrysler 200 Euroopan markkinoille. FCA konsernin toimitusjohtaja Sergio Marchionne halusi saada Lancialle lisää näkyvyyttä maailmalla tätä kautta. Se oli ensimmäinen avoautomalli sitten vuoden 1967 Flavian. Uuden sukupolven Flavian myyntimenestys oli kuitenkin heikko ja sitä ehdittiin valmistaa puolitoista vuotta, kunnes tuotanto loppui lokakuussa 2013. Kesällä 2012 auton hintaa oli pudotettu alkuperäisestä 37 900 eurosta 24 900 euroon ja vielä sen jälkeen 13 000 euroon.Lancia Flavia, il flop: fuori produzione dopo un anno per il disinteresse del mercato ilfattoquotidiano.it 17.11.2013 Viitattu 14.6.2023 Flavia mallin sisävarustelu oli otettu Chrysler 200 Limited mallista. Lancian merkkien lisäksi ainoastaan nahkasisusta oli italialaisten tekemä. ===Kritiikki=== Suurimmat kritiikit kohdistuivat kilpaileviin malleihin, johon Flavia ei kyennyt vastaamaan. Lisäksi autoa ei pidettyä aitona Lanciana vaan uudelleennimettynä, joka ei kunnioittanut merkin historiaa. Lisäksi sitä ei saanut dieselmoottorilla. Sitä vastoin 2.4 litran bensamoottoria pidettiin kehityksestä jäljessä, kun aiemmin markkinoille tuotu Deltan 1.4 litran turbomoottori oli tehokkaampi ja kulutusystävällisempi. ==Lähteet== Flavia Luokka:1960-luvun autot Luokka:1970-luvun autot Luokka:2010-luvun autot
Saarijärven lukio

Saarijärven lukio on Saarijärvellä toimiva lukio. Koulussa on yleislinjan ohella liikuntalinja. Vuonna 2021 Saarijärven lukiossa oli noin 130 opiskelijaa. Lukio toimii Saarijärven keskustaajamaan vuosina 2021-2023 valmistuneessa koulu- ja kultuurikeskuksessa Saarijärven yhtenäiskoulun ja kansalaisopiston kanssa. ==Lähteet== Luokka:Saarijärven rakennukset ja rakennelmat Luokka:Suomen lukiot
Kingsley Ben-Adir

Kingsley Ben-Adir (s. 20. marraskuuta 1986 Lontoo)Kingsley Ben-Adir, TV Insider, viitattu 14.6.2023. on brittiläinen näyttelijä. Hän on näytellyt sekä teatterissa, televisiosarjoissa että elokuvissa. == Elämä == Ben-Adirin isä on valkoihoinen englantilainen, kun taas hänen tummaihoisen äitinsä suku on kotoisin Trinidad ja Tobagosta. Ben-Adir valmistui Guildhall School of Music and Drama -oppilaitoksesta vuonna 2011.Kyle Buchanan: Kingsley Ben-Adir’s Breakthrough Year Didn’t Come Easily, The New York Times, 24.2.2021, viitattu 14.6.2023.British actor Kingsley Ben-Adir to portray Bob Marley in new biopic, Loop News, 11.2.2022, viitattu 14.6.2023.Amelia White: Kingsley Ben-Adir, Perfect, 8.4.2023, viitattu 14.6.2023.Justin Goldman: Kingsley Ben-Adir Is in the Seat of Power, Hemispheres, 12.1.2021, viitattu 14.6.2023. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 2013 Neiti Marple: Lomahotellin murhat Miss Marple: A Caribbean Mystery Errol 2016 Trespass Against Us Trespass Against Us Sampson 2017 King Arthur: Legend of the Sword King Arthur: Legend of the Sword Wet Stick 2018 The Commuter The Commuter Agentti Garcia 2019 Noelle Noelle Jake Hapman 2020 One Night in Miami... One Night in Miami... Malcolm X 2023 Barbie Barbie koripallo-Ken 2024 Bob Marley: One Love Bob Marley: One Love Bob Marley === Televisiosarjat === Vuodet Suomenkielinen nimi Alkuperäinen nimi Roolihahmo 2014–2018 Vera Stanhope tutkii Vera Tohtori Marcus Summer 2016 Midsomerin murhat Midsomer Murders Bartholomew Hines 2017 Murha paratiisissa Death in Paradise Irie Johnson 2017–2019 Peaky Blinders – gangsteriklaani Peaky Blinders Eversti Ben Younger 2020 The Comey Rule The Comey Rule Barack Obama 2023 Secret Invasion Secret Invasion Gravik == Lähteet == == Aiheesta muualla == * Luokka:Brittiläiset näyttelijät Luokka:Vuonna 1986 syntyneet Luokka:Elävät henkilöt
Bernhard Brænne

Bernhard Cornelius Brænne (12. marraskuuta 1854 Trondheim – 7. syyskuuta 1927 Trondheim) oli norjalainen insinööri, tehtaanomistaja ja poliitikko. Hän toimi Norjan työministerinä vuosina 1910 ja 1912 sekä kauppaministerinä 1910–1912. ==Lähteet== ==Aiheesta muualla== Luokka:Norjan työministerit Luokka:Norjalaiset insinöörit Luokka:Vuonna 1854 syntyneet Luokka:Vuonna 1927 kuolleet
Bladet

Bladet on norjalainen paikallislehti, jonka kotikunta on Stjørdal. Se perustettiin vuonna 2017 yhdistämällä Malvik-Bladet ja Stjørdalens Blad. Lehti kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Stjørdal
Perun asevoimat

Perun asevoimat ( ovat Perun sotilaallinen organisaatio, joka vastaa maan itsenäisyydestä, turvallisuudesta ja alueellisesta koskemattomuudesta. Asevoimat koostuvat laivastosta, maavoimista ja ilmavoimista. Myös valtiollinen poliisi lasketaan osaksi asevoimia. == Henkilöstö == Vuonna 2023 arvioitiin että Perun asevoimissa on aktiivisessa palveluksessa yhteensä noin 90 000 henkeä, joista noin 10 prosenttia on naisia. Joukoista on maavoimissa 60 000 henkeä ja ilmavoimissa 10 000\. Laivastossa palvelee noin 25 000 sotilasta, joista noin 4 000 merijalkaväessä ja tuhat rannikkovartiostossa. == Kalusto == Perun sotilaskalusto on melko vanhaa ja peräisin monista maista kuten Brasiliasta, Yhdysvalloista ja Neuvostoliitosta sekä Euroopan maista. == Operaatioita == Cenepan sota oli lyhyt Perun ja Ecuadorin välinen rajasota vuonna 1995. Asevoimat ovat olleet osallisina useissa vallankaappauksissa koko Perun itsenäisyyden ajan. 2000-luvulla on ollut useampia tapauksia, joissa suhteet Chilen kanssa ovat kiristyneet sotilaallista vakoilua koskevien epäilyjen takia. == Lähteet == *
Nuhteettoman palveluksen mitali

Nuhteettoman palveluksen mitali () on ukrainalainen sotilasansiomitali, joka perustettiin presidentti Leonid Kutšman käskystä vuonna 1996. Sitä jaetaan maan asevoimissa, sisäministeriössä, kansalliskaartissa, rajavartiossa ja siviilipuolustuksessa palveleville henkilöille pitkäkestoisesta ja ansioituneesta palveluksesta. Mitalia jaetaan kolmessa luokassa sen mukaan, kuinka kauan henkilön nuhteeton palvelus on kestänyt: * I luokka (20 vuotta) * II luokka (15 vuotta) * III luokka (10 vuotta) == Lähteet == Luokka:Ukrainan sotilasansiomitalit
Skapulaari

thumb|Skapulaari sisterssiläismunkin yllä Skapulaari (lat. scapularium) on munkin tai nunnan sääntökuntapukuun kuuluva hihaton rinnan ja selän yli kulkeva helmaan asti ulottuva vaate, joka symbolisoi Kristuksen iestä (Matt. 11:28-30). Sääntökuntien tertiäärit voivat käyttää lyhennettyä skapulaaria vaatteidensa alla.Outi Kecskeméti: Katolista terminologiaa. Amanda-kustannus, 2010 Skapulaari on alun perin ollut esiliinan kaltainen suojavaate. Pienistä skapulaareista kuuluisin on karmeliittojen Ruskea skapulaari.Scapular - Catholic Encyclopedia == Lähteet == Luokka:Kristillinen luostarilaitos Luokka:Kristilliset symbolit Luokka:Suojavaatteet Luokka:Uskonnolliset vaatteet
Vinsentiläissisaret

Filles de la charité de Saint Vincent de Paul eli Vinsentiläissisaret on pyhän Vincent de Paulin ja Louise de Marillacin Ranskassa 1633 perustama katolinen laupeudentöitä harjoittava apostolisen elämän yhteisö naisille.Outi Kecskeméti: Katolista terminologiaa. Amanda-kustannus, 2010Sisters of Charity of St. Vincent de Paul Catholic Encyclopedia Sen kuuluisia jäseniä ovat olleet esimerkiksi Elizabeth Ann Seton, Catherine Labouré ja Justine Bisqueyburu. == Lähteet == ==Aiheesta muualla== *Daughters of Charity of Saint Vincent de Paul Luokka:Apostolisen elämän yhteisöt
Konneveden lukio

Konneveden lukio on pieni Konnevedellä toimiva lukio. Lukio toimii Konneveden kirkonkylään vuonna 2017 valmistuneessa koulukeskuksessa Lapunmäen yhtenäiskoulun kanssa. Vuonna 2021 Konneveden lukiossa opiskeli 33 lukiolaista. Esimerkiksi STT:n vuoden 2022 lukiovertailussa Konneveden lukio menestyi hyvin ollen tässä kartoituksessa Keski-Suomen toiseksi paras lukio. Pienestä oppilasmäärästä johtuen muutaman hyvin menestyneen opiskelijan tulokset saattavat nostaa pienen lukion sijoitusta merkittävästi. Vastaavasti esimerkiksi keväällä 2021 lukio ei mahtunut Keski-Suomen kymmenen kärkeen vastaavassa kartoituksessa. Molemmissa STT:n vertailuissa arvioitiin valmistuneiden ylioppilaiden osaamisen kehittymistä edellisen kolmen aikana. ==Lähteet== Luokka:Konneveden rakennukset ja rakennelmat Luokka:Suomen lukiot
Heiko Maas

Heiko Josef Maas (s. 19. syyskuuta 1966) on saksalainen asianajaja ja entinen Saksan sosiaalidemokraattisen puolueen (SPD) poliitikko, joka toimi liittovaltion ulkoministerinä (2018–2022) ja liittovaltion oikeus- ja kuluttajansuojaministerinä (2013–2018) liittokansleri Angela Merkelin hallituksissa. Heiko Maas jätti kansanedustajan tehtävän joulukuussa 2022 ja jättäytyi pois samalla liittovaltion politiikasta.Heiko Maas verlässt den Bundestag Poliittisen uran jälkeen hän siirtyi työskentelemään berliiniläisessä lakitoimistossa.Heiko Maas wechselt in Kanzlei GSK Stockmann Heiko Maas erosi vaimostaan vuonna 2016.Justizminister Maas und Ehefrau getrennt Pariskunnalla oli kaksi poikaa.Im Profil: Heiko Maas == Lähteet == == Aiheesta muualla == Luokka:Saksan ulkoministerit Luokka:Saksalaiset sosiaalidemokraattiset poliitikot Luokka:Vuonna 1966 syntyneet Luokka:Elävät henkilöt
Pohjoisen Keski-Suomen ammattiopisto

Pohjoisen Keski-Suomen ammattiopisto (lyhennys POKE) on Äänekosken ammatillisen koulutuksen kuntayhtymän koulutusyhtiön (POKE Koulutus Oy) ylläpitämä ammattioppilaitos. Sen kotipaikka ja päätoimipiste on Äänekoskella. Muita toimipaikoja on Saarijärvellä, Viitasaarella ja Laukaassa. Koulutuksia POKE järjestää tarpeen mukaan muuallakin pohjoisessa Keski-Suomessa. Vuonna 2021 POKE:ssa opiskeli yhteensä 2 970 opiskelijaa, joista 2 415 ammatillista perustutkintoa, 513 ammattitutkintoa ja 42 erikoisammattitutkintoa. File:POKE Piilola, Piilolantie 17, A-ja C-rakennus - Äänekoski - 1.jpg|Pohjoisen Keski- Suomen ammattiopisto (POKE), Piilola, A- ja C-rakennus, Äänekoski. File:POKE Piilola, Piilolantie 17, G-rakennus - Äänekoski.jpg|POKE Piilola, G-rakennus, Äänekoski. File:POKE - Saarijärven metsäkoulu, Kolkanlahdentie 280 - Kolkanlahti, Saarijärvi - 1.jpg|Saarijärven metsäkoulun (POKE) rakennuksia Saarijärven Kolkanlahdessa. ==Lähteet== Luokka:Äänekosken rakennukset ja rakennelmat Luokka:Suomen ammattioppilaitokset
Christiania Torv

Christiania Torv on Oslon keskustassa sijaitseva aukio ja kaupungin entinen keskustori ennen kuin Stortorvet perustettiin 1730-luvulla. Se rauhoitettiin autoliikenteeltä ja kunnostettiin 1990-luvulla. ==Kuvia== Fontene og hanske skulptur av Wenche Gudbrandsen, Christiania Torv, Kvadraturen, Oslo den 01.06.2014..JPG|Suihkulähde ja sen yläpuolella Wenche Gulbransenin veistos, joka esittää kuningas Kristian IV:n kättä osoittamassa paikkaa, johon kaupunki siirrettiin suuren tulipalon jälkeen 1600-luvulla. Gamle rådhus Oslo.jpg|Oslon vanhin säilynyt raatihuone torin laidalla on vuodelta 1641. Anatomigården i Oslo.jpg|Anatomigården, jossa Oslon yliopiston lääketieteellinen tiedekunta toimi vuosina 1815–1852. Johannes kirke OB.Y1087.jpg|Torin kulmalla sijainnut Johanneksenkirkko purettiin vuonna 1929. ==Lähteet== ==Aiheesta muualla== Luokka:Oslon aukiot
Rosenkrantz’ gate

Rosenkrantz’ gate on Oslon keskustassa sijaitseva katu, joka alkaa C. J. Hambros plassilta ja päättyy kaupungintalon ja Pipervikan väliselle aukiolle. Matkalla se risteää muun muassa Karl Johans gaten kanssa. Katu on nimetty poliitikko ja virkamies Marcus Gjøe Rosenkrantzin mukaan, joka toimi Norjan hallituksen johtajana elokuusta marraskuuhun 1814. Kadulla sijaitsevassa homobaarissa tapahtui heinäkuussa seksuaalivähemmistöihin kohdistunut terrori- isku, minkä jälkeen kadulle maalattiin sateenkaaren värit. Toukokuussa 2023 katu suljettiin autoliikenteeltä, jotta värit eivät kuluisi niin nopeasti. ==Kuvia== Thon Hotel Rosenkrantz, Oslo.jpg|Rosenkrantz’ gate 1: Thon-ketjuun kuuluva Hotel Rosenkrantz. Rakennus valmistui vuoden 1952 talviolympialaisia varten. Paikalla aiemmin sijainnut hotellirakennus oli tuhoutunut vuonna 1947 tulipalossa, joka vaati neljä kuolonuhria. NoTaBene NTB 100 år.jpg|Rosenkrantz’ gate 3:ssa piti majaansa uutistoimisto NTB vuosina 1966–1986. Nykyisin rakennuksessa toimii hotelli. Rosenkrantz gate 7.jpg|Rosenkrantz’ gate 7: Nissens Latin- og Realskolen käyttöön valmistunut J. H. Nebelongin suunnittelema koulurakennus vuodelta 1847. Myöhemmin siinä toimi Oslon käsityöyhdistys. Rakennus sai lisäsiiven vuonna 1905 ja kaksi lisäkerrosta vuonna 1919. Bøndernes hus TRS 041217 003.jpg|Rosenkrantz’ gate 8: Bøndernes Hus (Carl ja Jørgen Berner, 1913). Rakennuksessa on alusta asti toiminut Bondeungdomslaget, nuorisojärjestö joka edistää perinteistä kansankulttuuria. Rakennuksessa toimii myös Bondeheimen-hotelli. Rosenkrantz' gate TRS 030823 010.jpg|Rosenkrantz’ gate 10: Oslo Nye Teater. Grand hotel.Oslo 2021.jpg|Rosenkrantz’ gaten ja Karl Johans gaten risteyksessä sijaitsee Grand Hotel. Rosenkrantz' gate 14 Dampcentralen.jpg|Rosenkrantz’ gate 14: Dampsentralen, Oslon ensimmäinen kunnallinen sähkövoimala. Se otettiin käyttöön vuonna 1892. ==Lähteet== ==Aiheesta muualla== Luokka:Oslon kadut
Tlemcenin maakunta

Tlemcenin maakunta () eli wilaya on hallintoalue Algerian luoteisosassa Välimeren rannalla. Sen keskus on Tlemcenin kaupunki. Maakunnan pinta-ala on 9 017,69 neliökilometriä. Asukkaita on 1 116 100 henkeä (vuonna 2020, arvio). Tlemcenin maakunta rajoittuu koillisessa Aïn Témouchentin, idässä Sidi Bel Abbèsin ja etelässä Naâman maakuntiin, lännessä Marokkoon ja luoteessa Välimereen. Maisemaa leimaavat Trara- ja Tlemcenvuoret, tasangot ja ylängöt sekä etelän arovyöhyke. Vuotuinen sademäärä on 200–500 millimetriä. Maakunta jakautuu hallinnollisesti 20 piirikuntaan eli daïraan, joihin kuuluu 53 kuntaa. Piirikuntien keskukset ovat Aïn Tallout, Bab El Assa, Béni Boussaïd, Béni Snous, Bensekrane, Chetouane, Fellaoucene, Ghazaouet, Hennaya, Honaine, Maghnia, Mansourah, Marsa Ben M’Hidi, Nedroma, Ouled Mimoun, Remchi, Sabra, Sebdou, Sidi Djillali ja Tlemcen. Maakunnan läpi kulkee valtatie A1. Tlemcenistä on rautatieyhteys Oraniin. Ghazaouetissa on kauppa- ja kalastussatamat, Honainessa kalastussatama ja Marsa Ben M’Hidissä kalastus- ja huvivenesatama. Tlemcenin lähellä sijaitsee Zenata – Messali El Hadjin kansainvälinen lentoasema. Maakunnassa harjoitetaan maanviljelyä ja kalastusta. Lisäksi on muun muassa tekstiili-, elintarvike-, kemian ja metalliteollisuutta. Tlemcenissä toimii Abou Bekr Belkaidin yliopisto. Nähtävyyksiä ovat Välimeren rannat hiekkarantoineen, Ain Beni Addin luola Tlemcenin kansallispuistossa ja vanhat moskeijat. ==Lähteet== Luokka:Algerian maakunnat
Ukrainan kansalliskaarti

Ukrainan kansalliskaarti () on santarmityyppinen yleisestä turvallisuudesta vastaava sotilasyksikkö, joka kuuluu Ukrainan sisäministeriön alaisuuteen. Sodan aikana kansalliskaarti voidaan mobilisoida toimimaan asevoimien rinnalla maanpuolustuksessa. Se perustettiin vuonna 1991 Ukrainan itsenäistyttyä, mutta hajosi ja sulautettiin Ukrainan sisäisiin joukkoihin vuonna 2000. Vuoden 2014 vallankumouksen jälkeen kansalliskaarti järjestettiin uudelleen, ja sisäiset joukot lakkautettiin. == Lähteet == == Aiheesta muualla == * Viralliset sivut Luokka:Ukrainan asevoimat
Relizanen maakunta

Relizanen maakunta eli wilaya on hallintoalue Algerian luoteisosassa. Sen keskus on Relizanen kaupunki. Maakunnan pinta-ala on 4 872,32 neliökilometriä. Asukkaita on 998 500 henkeä (vuonna 2021, arvio). Vuonna 1984 perustettu maakunta rajoittuu koillisessa Chlefin, idässä Tissemsiltin, etelässä Tiaretin, lounaassa Mascaran ja luoteessa Mostaganemin maakuntiin. Maisemaa leimaavat vuoret ja tasangot. Vesistöjä ovat Cleffin, Minan ja Rhioun vadit, Benzianen suolajärvi eli sebkha ja kolme patoallasta. Vuotuinen sademäärä on 400–800 millimetriä. Maakunta jakautuu hallinnollisesti 13 piirikuntaan eli daïraan, joihin kuuluu 38 kuntaa. Piirikuntien keskukset ovat Aïn Tarek, Ammi Moussa, Djidioua, El H’Madna, El Matmar, Mazouna, Mendes, Oued Rhiou, Ramka, Relizane, Sidi M’Hamed Ben Ali, Yellel ja Zemmoura. Relizanen kautta kulkee valtatie A1 ja rautatie. Maakunnassa viljellään viljaa, vihanneksia ja hedelmiä sekä harjoitetaan kalankasvatusta. Lisäksi on muun muassa metalli-, tekstiili- ja elintarviketeollisuutta. Relizanessa toimii Ahmed Zabanan yliopisto. Nähtävyyksiin kuuluvat muun muassa roomalais- ja osmaniajan rauniot. ==Lähteet== ==Aiheesta muualla== * Relizanen matkailusivusto , , Luokka:Algerian maakunnat
Luettelo kansallisista rautatieyhtiöistä

Tämä on luettelo valtioiden kansallisista rautatieyhtiöistä. == Aasia== Valtio Rautatieyhtiö Bangladesh Railway Philippine National Railways Indian Railways Kereta Api Indonesia Islamic Republic of Iran Railways Iraqi Republic Railways Israel Railways Japan Railways Group Qazaqstan Temir Zholy Kiinan rautatiet Korail Lebanon State Railways Myanma Railways Ulaanbataar Railway Bureau Nepal Railways Korean State Railway Pakistan Railways (PR) Saudi Arabia Railways Sri Lanka Railways Taiwan Railways Administration Thaimaan valtionrautatiet Türkmendemirýollary Vietnam Railways == Afrikka == Valtio Rautatieyhtiö Société Nationale des Transports Ferroviaires (SNTF) Botswana Railways (BR) Egyptian National Railways Ghana Railway Corporation Passenger Rail Agency of South Africa Camrail Société nationale des chemins de fer du Congo Kenya Railways Corporation Madarail Office National des Chemins de Fer Portos e Caminhos de Ferro de Moçambique TransNamib Nigerian Railway Corporation Zambia Railways Eswatini Railways Tanzania Railways Limited Société Nationale des Chemins de Fer Tunisiens Uganda Railways Corporation National Railways of Zimbabwe ==Eurooppa== valtio rautatieyhtiö Nederlandse Spoorwegen Azərbaycan Dəmir Yolları South Caucasus Railway NMBS/SNCB Željeznice Federacije Bosne i Hercegovine Republike Srpske Railways National Rail Balgarski darzhavni zheleznitsi Renfe Sakartvelos Rki Österreichische Bundesbahnen Iarnród Éireann Ferrovie dello Stato Italiane Latvijas dzelzceļš Lietuvos geležinkeliai Société Nationale des Chemins de Fer Luxembourgeois Hrvatske željeznice Organismós Sidirodrómon Elládos Qazaqstan Temir Zholy Makedonski Železnici Moldovan rautatiet Željeznica Crne Gore Norges Statsbaner Polskie Koleje Państwowe Comboios de Portugal SNCF Romanian rautatiet SJ AB Deutsche Bahn VR-Yhtymä Železnice Srbije Železnice Slovenskej republiky Slovenske železnice SBB-CFF-FFS Danske Statsbaner Tšekin rautatiet Danske Statsbaner Magyar Államvasutak Ukrainan rautatiet Polskie Koleje Państwowe Comboios de Portugal Belaruskaja tšyhunka Eesti Raudtee Venäjän rautatiet == Latinalainen Amerikka ja Karibia == Valtio Rautatieyhtiö Operadora Ferroviaria Sociedad del Estado RFFSA Empresa de los Ferrocarriles del Estado Ferrocarriles Nacionales de Colombia Instituto Costarricense de Ferrocarriles Empresa de Ferrocarriles Ecuatorianos Ferrocarriles de Guatemala Ferrocarril Nacional de Honduras Jamaica Railway Corporation Ferrocarriles de Cuba Empresa Nacional de Ferrocarriles del Peru Ferrocarriles Nacionales del Salvador Suriname Government Railway Administración de Ferrocarriles del Estado Instituto Autónomo de Ferrocarriles del Estado == Pohjois-Amerikka== Valtio Rautatieyhtiö Canadian National Railway Ferromex Amtrak == Oseania== Valtio Rautatieyhtiö New Zealand Railways Corporation == Lähteet == Luokka:Rautatieyhtiöt
Pihtiputaan lukio

Pihtiputaan lukio on Pihtiputaan kirkonkylässä toimiva lukio. Koulussa on yleislinjan ohella useita erilaisia painotusvaihtoehtoja, jotka vetävät lukioon opiskelijoita myös muilta paikkakunnilta (partio- ja johtaja-, heittolaji-, lentopallo-, hiihto- ja musiikkilinja). Pihtiputaan lukiota käy noin 90 opiskelijaa. ==Lähteet== Luokka:Pihtiputaan rakennukset ja rakennelmat Luokka:Suomen lukiot
Hersonin alueen lippu

Hersonin alueen lippu () on Ukrainan Hersonin alueen symboli. Lipussa on kolme vaakasuoraa raitaa, joiden värit ovat sininen, valkoinen ja sininen ja joiden mittasuhteet ovat 1:2:1, sekä sen tangonpuoleisessa puoliskossa Hersonin alueen vaakuna, jossa on kuvattuna sinisellä taustalla kultainen ankkuri, kaksi viljantähkää, harppi, kultainen portti ja kruunu. Hersonin aluevaltuusto hyväksyi lipun ja vaakunan 25. lokakuuta 2001. Lipun ja vaakunan ovat suunnitelleet S. Sazonov ja Ju. Štšepeljev. Vaakunan ankkuri kuvastaa Hersonin alueen satamia ja viljantähkät alueen maataloutta. == Lähteet == lippu Luokka:Ukrainan liput
Kiovan lippu

Kiovan lippu () on Ukrainan pääkaupungin Kiovan virallinen tunnus. Se otettiin käyttöön vuonna 1995 kaupunginvaltuuston päätöksella. Lippu on sininen kultaisilla reunoilla. Lipun keskellä seisoo arkkienkeli Mikael, joka on kuvattuna samalla tavalla myös kaupungin vaakunassa. == Lähteet == lippu Luokka:Ukrainan liput
W87-ydinkärki

W87-ydinkärki on yhdysvaltalainen vetypommin sisältävä ydintaistelukärki, joka kehitettiin LGM-118A Peacekeeper -ohjusten taistelukärjeksi. Jokainen ohjus pystyi kuljettamaan 10 W87-ydinkärkeä MIRV-tyyppisesti. Vuodesta 2007 alkaen W87-kärkiä on asennettu vanhempiin LGM-30 Minuteman III -ohjuksiin. == Historia == Alkuperäinen W87 (W87 mod 0) suunniteltiin ja valmistettiin 1980-luvulla. Kärjen tuhovoima oli alkujaan 300 kilotonnia, mutta on ilmoitettu, että sitä voi suurentaa olemaan 475 kilotonnia. Kärki on Mk21-paluulaitteen sisällä. Myös toinen versio, W87 mod 1, kehitettiin. Versio oli tarkoitettu pienemmälle MGM-134 Midgetman -ohjukselle, ja sen oli tarkoitus olla teholtaan 475 kilotonnia. Midgetman ja W87 mod 1 kuitenkin peruttiin tammikuussa 1992. Vuonna 2019 uudistettu W87 mod 1 valittiin tulevien LGM-35 Sentinel -ohjusten taistelukärjiksi. LGM-35 korvaa W78-kärjillä varustetut Minuteman III -ohjukset. Ensimmäiset Sentinelit varustetaan kuitenkin W87 mod 0 -kärjillä vuonna 2028, mikä mahdollistaa joustavuutta, jos uuden mod 1:n kanssa tulee viivästyksiä. == Lähteet == Luokka:Yhdysvaltain ydinaseet
Lvivin alueen lippu

Lvivin alueen lippu () on Ukrainan Lvivin alueen symboli. Lipussa on sinisellä taustalla kullanvärinen kruunupäinen leijona. Lipun mittasuhteet ovat 3:2, ja leijonan korkeus on kolme neljäsosaa lipun korkeudesta. Lvivin aluevaltuusto hyväksyi lipun 27. helmikuuta 2001. Leijona oli 1300-luvulta alkaen Galitsian ja Volynian ruhtinaskunnan symboli, 1400–1700-luvulla Rutenian voivodikunnan symboli ja vuodesta 1848 lähtien Galitsian ukrainalaisten kansallistunnus. == Lähteet == lippu Luokka:Ukrainan liput
Natriumtetrakloroauraatti

Natriumtetrakloroauraatti (Na[AuCl4]) on natrium- ja tetrakloroauraatti-ionien muodostama epäorgaaninen ioniyhdiste. Yhdistettä käytetään esimerkiksi katalyyttinä orgaanisen kemian synteeseissä. == Ominaisuudet, valmistus ja käyttö == Huoneenlämpötilassa natriumtetrakloroauraatti on keltaista tai oranssia kiteistä ainetta. Yhdisteestä tunnetaan myös kidevedellinen dihydraatti (Na[AuCl4]·2H2O). Aine liukenee hyvin veteen ja etanoliin ja liukenee hieman myös dietyylieetteriin.Stephen A. Westcott, Benjamin D. Sherry, F. Dean Toste & Jean-Marc Campagne: "Sodium Tetrachloroaurate(III)", teoksessa Encyclopedia of Reagents for Organic Synthesis (e-EROS), John Wiley & Sons, New York, 2011. Teoksen verkkoversio Viitattu 15.6.2023. Natriumtetrakloroauraattia valmistetaan tetraklorokultahapon ja natriumkarbonaatin tai -kloridin reaktiolla. :2 H[AuCl4] + Na2CO3 → 2 Na[AuCl4] + H2O + CO2 Natriumtetrakloroauraattia käytetään katalyyttinä muun muassa hapetuksissa, additioreaktioissa, substituutioreaktioissa, sykloadditioissa ja kytkentäreaktioissa.Tse-Lok Ho, Mary Fieser & Louis Fieser: "Sodium tetrachloroaurate", teoksessa Fieser and Fieser's Reagents for Organic Synthesis, John Wiley & Sons, New York, 2017. Teoksen verkkoversio Viitattu 15.6.2023. Yhdistettä käytetään lisäksi lasin ja posliinin värjäämiseen ja krysotyypiksi nimitetyssä valokuvausmenetelmässä. == Lähteet == Luokka:Kultayhdisteet Luokka:Natriumyhdisteet
Marelli Holdings Co., Ltd.

Marelli Holdings Co., Ltd. on italialainen autoteolisuuskomponenttien kehittäjä ja valmistaja. Yrityksen päämaja on Corbettassa, Italiassa ja käsittää 86 valmistuslaitosta, 12 tutkimus- ja kehityskeskusta sekä 26 sovellluskeskusta 19 maassa 43 000 työnteikjällä ja 7,9 miljardin liikevaihdolla 2016. 10. toukokuuta 2019 yhtiö lyhensi nimensä Magneti Marellista Marelliksi.https://web.archive.org/web/20191202134815/https://www.mmck- holdings.com/ ==Lähteet== ==Aiheesta muualla== *https://www.marelli.com/ Luokka:Italialaiset teollisuusyritykset
Pedro’s Christmas

Pedro’s Christmas on Pedro’s Heavy Gentlemenin jouluaiheinen viides studioalbumi, joka julkaistiin joulukuussa 1983. Albumi sisältää pääosin vanhoja joululauluja yhtyeen keulahahmo Pedro Hietasen uudelleen sovittamana. Lauluja tulkitsevat muun muassa Dave Lindholm, Eddie Boyd, Vicky Rosti ja Pepe Willberg. Levy on julkaistu vinyylinä ja C-kasettina vuonna 1983 ja CD-levynä vuonna 1992 Kerberos-levymerkillä. Kansikuvan on tehnyt lastenkirjailija Mauri Kunnas. == Kappaleet == Kaikki kappaleet sovittanut Pedro Hietanen. === A-puoli === # # # # # === B-puoli === # * # # # # Vinyylilevyllä ja C-kasetilla kappaleet 2 ja 3 ovat toisinpäin, vaikka kannessa sekä levyssä lukee toisin. Vinyylilevyn takakannessa on kirjailija Arvo Salon kirjoittama teksti Joulun kritiikki: == Kokoonpano == === Laulajat === * Dave Lindholm - kappaleessa ˝En etsi valtaa loistoa˝ * Pedro Hietanen - kappaleissa ˝Esta es Navidad˝ ja ˝Siitä tuntee joulun˝ * Eddie Boyd - kappaleessa ˝Love and Joy˝ * Virve Rosti - kappaleessa ˝Boogie Woogie Santa Claus˝ * Harri Marstio - kappaleessa ˝Silent Night˝ * Jim Pembroke - kappaleissa ˝Mary's Boy Child˝ ja ˝In Dreams for Thee˝ * Pepe Willberg - kappaleessa ˝Varpunen jouluaamuna˝ * Luumu Kaikkonen - kappaleessa ˝Santa Claus is Back in Town˝ * Karviaiset - kappaleessa ˝Esta es Navidad˝ === Pedro's Heavy Gentlemen === * Pedro - haitari, sähköurut ja syntetisaattori * Hannu Lemola - rummut * Pave Maijanen - basso ja Yksinäisten paimenten kuoro * Luumu Kaikkonen - kitara * Antero Jakoila - kitara, akustinen kitara, mandoliini, dobro * Seppo Rannikko - tenorisaksofoni * Tapani Ikonen - lyömäsoittimet === Tuotanto === * Pedro Hietanen - tuottaja * Iain Churches - äänitys & miksaus (Soundtrack Studio) * Markus Heikkerö - art director * Mauri Kunnas - kuvitus == Lähteet == Luokka:Pedro’s Heavy Gentlemenin albumit Luokka:Suomalaiset joulualbumit Luokka:Vuoden 1983 albumit Luokka:Pedro Hietasen tuottamat albumit
Scanoffice

Scanoffice on vuonna 1984 perustettu suomalainen yritys. Se on tunnettu maahantuomistaan ja myymistään Mitsubishi Electric ja GREE -ilmalämpöpumpuista, mutta myy myös esimerkiksi muita lämpöpumppuuja, ilmanvaihtolaitteita, aurinkopaneeleja ja sähköautojen latausasemia. Yritys on osa Pohjoismaista Scanoffice Groupia, jonka liikevaihto on noin 150 miljoonaa euroa. Yrityksen mainoksissa on esiintynyt humoristinen karvalakkipäinen henkilö, joka on näytellyt Kari Hietalahti. == Lähteet == Luokka:Suomalaiset tukkukaupat Luokka:Espoolaiset yritykset
Kopaalipuut

Kopaalipuut (Guibourtia) on hernekasveihin kuuluva suku, jossa on 15 lajia ainavihantia tropiikin puita. Lajeista 13 esiintyy Länsi- ja Keski-Afrikassa. Lisäksi kaksi kopaalipuuta esiintyy Amerikassa: laji G. chodatiana Brasiliassa, Boliviassa sekä Paraguayssa ja laji G. hymenaeifolia Kuubassa. Suvun suomeksi nimetyt lajit ovat: * kongonkopaalipuu eli bubinga (Guibourtia demeusei) – Keski-Afrikassa Kongon alueella, silmälläpidettävä laji. * gaboninkopaalipuu (Guibourtia pellegriniana) – Keski-Afrikassa Guineanlahden reunavaltioissa, erittäin uhanalainen. * jättikopaalipuu (Guibourtia tessmannii) – Keski-Afrikassa Guineanlahden reunavaltioissa, erittäin uhanalainen. == Lähteet == == Aiheesta muualla == * Finto: Kassu – Kasvien suomenkieliset nimet: Guibourtia Luokka:Hernekasvit
Rantabaari (6. tuotantokausi)

Suomalaisen Rantabaari-draamasarjan kuudennen tuotantokauden julkaisu alkoi MTV Katsomo -suoratoistopalvelussa toukokuussa 2024. Kausi piti alun perin esittää jo syksyllä 2023, mutta MTV siirsi kauden aloitusta. Suurin osa viidennen kauden hahmoista jatkoi myös kuudennelle kaudelle, ja muutaman uuden roolihenkilön lisäksi sarjaan palasi keskeiseen rooliin Johanna Puhakan esittämä Alissa Nikkinen. == Rooleissa == === Sivurooleissa === == Jaksot == Jakso Nimi Ikäraja ja sisältömerkintä Julkaisu MTV Katsomo+:ssa Julkaisu MTV Katsomossa 1 Enkeli 31. toukokuuta 2024 3. kesäkuuta 2024 2 Murtuneet 4. kesäkuuta 2024 3 Videopuhelu 5. kesäkuuta 2024 4 Parveke 6. kesäkuuta 2024 5 Syypää 7. kesäkuuta 2024 10. kesäkuuta 2024 6 Hyvästit 11. kesäkuuta 2024 7 Yksin 12. kesäkuuta 2024 8 Syyllisyys 13. kesäkuuta 2024 9 Rohkea 14. kesäkuuta 2024 17. kesäkuuta 2024 10 Kirous 18. kesäkuuta 2024 11 Uimakisa 19. kesäkuuta 2024 12 Satuprinssi 20. kesäkuuta 2024 13 Ystävä 21. kesäkuuta 2024 24. kesäkuuta 2024 14 Kutina 25. kesäkuuta 2024 15 Tanssi 26. kesäkuuta 2024 16 Katoaminen 27. kesäkuuta 2024 17 Viesti 28. kesäkuuta 2024 1. heinäkuuta 2024 18 Bileet 2. heinäkuuta 2024 19 Motivaatio 3. heinäkuuta 2024 20 Vene 4. heinäkuuta 2024 21 Potkut 5. heinäkuuta 2024 8. heinäkuuta 2024 22 Mysteeri 9. heinäkuuta 2024 23 Seuralainen 10. heinäkuuta 2024 24 Juhannusjuhlat 11. heinäkuuta 2024 25 Hoito 12. heinäkuuta 2024 15. heinäkuuta 2024 26 Suhteellista 16. heinäkuuta 2024 27 Maksullinen 17. heinäkuuta 2024 28 Tapetti 18. heinäkuuta 2024 29 Tyyny 19. heinäkuuta 2024 22. heinäkuuta 2024 30 Pano 23. heinäkuuta 2024 31 Kaksoset 24. heinäkuuta 2024 32 Nuoli 25. heinäkuuta 2024 33 Syvyyksiin 23. elokuuta 2024 26. elokuuta 2024 34 Valheita 27. elokuuta 2024 35 Soitto 28. elokuuta 2024 36 Parit 29. elokuuta 2024 37 Ilkivaltaa 30. elokuuta 2024 2. syyskuuta 2024 38 Koru 3. syyskuuta 2024 39 Avoin 4. syyskuuta 2024 40 Pintaan 5. syyskuuta 2024 41 Kiristys 6. syyskuuta 2024 9. syyskuuta 2024 42 Treffipäivä 10. syyskuuta 2024 43 Stalkkeri 11. syyskuuta 2024 44 Matriarkka 12. syyskuuta 2024 45 Karkulaiset 13. syyskuuta 2024 16. syyskuuta 2024 46 Piilossa 17. syyskuuta 2024 47 Epäluulo 18. syyskuuta 2024 48 Haamu 19. syyskuuta 2024 49 Elossa 20. syyskuuta 2024 23. syyskuuta 2024 50 Kadoksissa 24. syyskuuta 2024 51 Katkeruus 25. syyskuuta 2024 52 Rakkaus 26. syyskuuta 2024 53 Vangit 27. syyskuuta 2024 30. syyskuuta 2024 54 Tuska 1. lokakuuta 2024 55 Avain 2. lokakuuta 2024 56 Syyllisyys 3. lokakuuta 2024 57 Uhraus 4. lokakuuta 2024 7. lokakuuta 2024 58 Pullo 8. lokakuuta 2024 59 Syytön 9. lokakuuta 2024 60 Loppu 10. lokakuuta 2024 == Lähteet == == Aiheesta muualla == * * Rantabaari-sarjan jaksot MTV Katsomossa Luokka:Rantabaari Luokka:Tuotantokaudet
Poor Little Fool

Poor Little Fool on Sharon Sheeleyn tekemä musiikkikappale. Ricky Nelsonin laulamana kappale oli Yhdysvalloissa listaykkösenä heinäkuussa 1958. Levymerkki oli Imperial. Se oli Nelsonin ensimmäinen transatlanttinen hitti ja samalla ainoa listaykkkösensä 1950-luvulla. Nelson oli myyntilistan kärjessä 23 vuotta myöhemmin kuin samaan yltänyt isänsä Ozzie ja 22 vuotta aikaisemmin kuin poikansa Gunnar ja Matthew. Kappale oli Nelsonin viides Top 10 -hitti Yhdysvalloissa ja koko 1950-luvun myyntitilastossa erään laskutavan mukaan sijalla 110/250. Yhdistyneen Kuningaskunnan listalla kappale oli Nelsonin esittämänä sijalla neljä syyskuussa 1958. Se oli Nelsonin ensimmäinen Top 10 -hitti UK:ssa ja 1950-luvun myyntitilastossa sijalla 238. Levymerkki oli London American. Ricky Nelsonin edellinen Top 10 -hitti oli "Believe What You Say"/"My Bucket's Got a Hole in It" ja seuraava "I Got a Feeling". Molemmat ovat vuodelta 1958. Vexi Salmi suomensi kapppaleen nimellä Köyhä mä oon, jonka Esa Pakarinen levytti vuoden 1974 rock-albumilleen Pakarock. == Lähteet == * === Viitteet === Luokka:Vuoden 1958 kappaleet Luokka:Yhdysvaltalaiset musiikkikappaleet Luokka:Billboard Hot 100 -listan ykköset
Harkovan alueen lippu

Harkovan alueen lippu () on Ukrainan Harkovan alueen symboli. Lipussa on vadelmanpunaisella taustalla Harkovan alueen vaakuna, jossa on kuvattuna vihreällä taustalla ristikkäin runsaudensarvi ja caduceus. Vaakunaa reunustavat kultaiset tammenlehdet ja sininen nauha, ja vaakunan päällä on viljantähkiä, hammasratas ja avoin kirja, johon on kuvattu atomi. Lipun mittasuhteet ovat 2:3, ja vaakunan korkeus on puolet lipun korkeudesta. Harkovan aluevaltuusto hyväksyi lipun 11. toukokuuta 1999. Lipun on suunnitellut S. Šapošnykov. Runsaudensarvi ja caduceus ovat olleet Harkovan kaupungin ja Harkovan kuvernementin vaakunoissa 1700-luvulta lähtien. == Lähteet == lippu Luokka:Ukrainan liput
Hmelnytskyin alueen lippu

Hmelnytskyin alueen lippu () on Ukrainan Hmelnytskyin alueen symboli. Lipun taustan vasen puoli on sininen ja oikea puoli punainen tai vadelmanpunainen, ja sen keskellä on Hmelnyskyin alueen vaakuna, jossa on kuvattuna ihmiskasvoinen 16-säteinen aurinko ja sen alapuolella kaksi viljantähkää. Lipun mittasuhteet ovat 2:3. Hmelnytskyin aluevaltuusto hyväksyi lipun 21. maaliskuuta 2002. Sen on suunnitellut M. Mastykaš. Sininen väri ja aurinko kuvastavat Podoliaa, punainen väri Volyniaa ja viljantähkät alueen maataloutta. == Lähteet == lippu Luokka:Ukrainan liput
Alankomaiden asevoimat

Alankomaiden asevoimat () ovat Alankomaiden sotilaallinen organisaatio, joka vastaa maan itsenäisyydestä, turvallisuudesta ja alueellisesta koskemattomuudesta. Asevoimat koostuvat laivastosta, maavoimista, ilmavoimista ja santarmista. Rannikkovartiosto on siviiliorganisaatio mutta toimii laivaston alaisuudessa. Alankomaiden perustuslain 97. pykälän mukaan maassa on puolustusvoimat, joiden asioista ylin päätäntövalta on maan hallituksella. Alankomaat on yksi Naton perustajajäsenistä. == Henkilöstö == Vuonna 2022 Alankomaiden asevoimissa oli aktiivipalveluksessa yhteensä noin 40 000 henkeä, joista noin 11 prosenttia on naisia. Joukoista oli maavoimissa 20 000, ilmavoimissa 6 500 ja santarmeina 6 000 henkeä. Laivastossa palveli noin 7 500 henkeö, joista noin 2 300 merijalkaväessä. Sekä miehet että naiset voivat ilmoittautua vapaaehtoiseen varusmiespalvelukseen 17-vuotiaina. Asevelvollisuus on voimassa, mutta kutsunnat lopetettiin vuonna 1997. == Kalusto == Alankomaat on hankkinut sotilaskalustoa sekä Euroopasta että Yhdysvalloista, sillä on myös omaa asetuotantoa. Damen Group rakentaa sotilaskäyttöön sopivia aluksia. Thalesilla on meritaistelujärjestelmiä. Defenture tuottaa kevyitä sotilasajoneuvoja. == Lähteet == *
Kussoniat

Kussoniat (Cussonia) on araliakasvisuku, johon kuuluu 20 lajia. Suvun kasvit ovat kasvutavaltaan puita tai pensaita. Cussonian on nimennyt vuonna 1780 Carl Peter Thunberg ranskalaisen Pierre Cussonin mukaan. Suvun kasveja esiintyy manner-Afrikassa melko laajasti pohjoisosaa lukuun ottamatta sekä lisäksi Komoreilla ja Jemenissä. == Lajeja == Kussonioiden suomeksi nimetyt lajit ovat: * lonkerokussonia (Cussonia holstii) – muun muassa Itä-Afrikassa Etiopiasta Tansaniaan. * terttukussonia (Cussonia paniculata) – Etelä- Afrikassa. * tähkäkussonia (Cussonia spicata) – Etelä-Sudanista Etelä- Afrikkaan. == Lähteet == == Aiheesta muualla == * Finto: Kassu – Kasvien suomenkieliset nimet: Cussonia * Suomen Lajitietokeskus: Kussoniat – Cussonia Luokka:Araliakasvit
Nils Olaf Hovdenak

Nils Olaf Hovdenak (8. tammikuuta 1854 Molde – 21. heinäkuuta 1942) oli norjalainen insinööri, joka toimi Norjan työministerinä vuosina 1912–1913. ==Lähteet== ==Aiheesta muualla== Luokka:Norjan työministerit Luokka:Norjalaiset insinöörit Luokka:Vuonna 1854 syntyneet Luokka:Vuonna 1942 kuolleet
Ida Wolden Bache

Ida Wolden Bache (s. 26. helmikuuta 1973) on norjalainen ekonomisti, joka on toiminut maaliskuusta 2022 lähtien Norjan keskuspankin pääjohtajana. Hän on opiskellut London School of Economics -yliopistossa ja väitellyt tohtoriksi Oslon yliopistossa. ==Lähteet== ==Aiheesta muualla== Luokka:Norjalaiset taloustieteilijät Luokka:Norjalaiset pankinjohtajat Luokka:Vuonna 1973 syntyneet Luokka:Elävät henkilöt
Mihail Mizintsev

Mihail Jevgenjevitš Mizintsev () on Venäjän asevoimien kenraalieversti ja varapuolustusministeri syyskuusta 2022 toukokuuhun 2023 vastuussa logistiikasta ja huollosta.https://www.reuters.com/world/europe/russia-sacks- deputy-defence-minister-sanctioned-by-west-over-mariupol-reports-2023-04-28/ https://www.reuters.com/world/europe/russia-sacks-deputy-defence-minister- sanctioned-by-west-over-mariupol-reports-2023-04-28/ 5\. toukokuuta 2023 Mizintsev liittyi Ryhmä Wagnerin varakomentajaksi.https://www.reuters.com/world/europe/russian-ex-deputy- defence-minister-joins-wagner-feud-escalates-war-bloggers-2023-05-05/ Mizintsev johti Kansallista puolustushallinnon johtokeskusta (, НЦУО), joka perustettiin 2014 johtamaan Venäjän sotilasoperaatioita.https://www.thetimes.co.uk/article/butcher-of-mariupol- inflicts-brutality-he-learnt-in-syria-qg79f3xjk Läntinen media on väittänyt hänen johtaneen Venäjän joukkoja 2015–2016 ja olleen vastuussa ilmasodasta Syyriassa 2016– ja Aleppon pommituksista. Myöhemmin ukrainalaiset ovat väittäneet hänen johtaneen Mariupolin piiritystä ja antoivat hänelle nimen "Mariupolin teurastaja".https://www.independent.co.uk/news/world/europe/butcher-mariupol- mikhail-mizintsev-ukraine-b2048056.html https://www.mtvuutiset.fi/artikkeli/kuka-on-mariupolin-teurastaja-sama- venalaiskenraali-pommitti-syyriassa-saarrettuja-siviileja-ja-iskee-nyt- ukrainassa-sairaaloihin-ja-pommisuojiin/8388694 Mizintsev syntyi 1962 Vologdan alueella. Vuonna 1980 hän valmistui Kalinin Suvorovin sotilaskoulusta. Hän opiskeli neljä vuotta Kiovassa. Hän toimi 1984–1989 tiedustelu-upseerina ja komppanianpäällikkönä DDR:ssä. Ennen Neuvostoliiton hajoamista Mizintsev siirrettiin Kaukasiaan, jossa hän komensi moottorisoitua jalkaväkipataljoonaa. 1990-luvun puolivälistä hänen uransa jatkui Moskovassa. 2003–2007 hän johti ryhmää pääesikunnan operaatiopäämajassa. Vuodesta 2012 hän johti pääesikunnan keskuskomentopistettä, jonka pohjalta perustettiin Kansallinen puolustushallinnon johtokeskus.https://holod.media/2023/05/05/mizintsev-chvk-vagnera/ ==Lähteet== Luokka:Venäläiset kenraalit
ShinMaywa US-1A

ShinMaywa US-1A, aik. Shin Meiwa on japanilainen vesitaso ja amfibiolentokone, joka on nelimoottorinen sekä ylätasoinen. Konetyyppi lensi ensi lentonsa vuonna 1967, ja se hyväksyttiin palveluskäyttöön vuonna 1971. Meripelastus- käyttö on ollut eräs keskeisimpiä aihepiirejä, meritoiminnan tarkkailun ohella sille. Sittemmin syrjäytetty konetyyppi sai seuraajan PS-2. US-1A poistettiin käytöstä vuonna 2018.https://simpleflying.com/shin-meiwa-stol-aircraft-story/ Viitattu 17.6.2023. Tätä konetyyppiä valmistettiin suhteellisen vähäisesti; vain 43 koneyksilöä eri versioista. Ne suorittivat meripartiointia, yhdessä Lockheed P-3 Orionin kanssa. Tämän tyypin vakioitu kantama oli noin 3 820 km. Konetyypin kehitys pohjautuu kuuluisiin Kawanishin lentoveneisiin.https://www.airvectors.net/avps1.html Viitattu 15.6.2023.https://www.shinmaywa.co.jp/aircraft/english/us2/us2_history.html Viitattu 15.6.2023. PS-1 oli sukellusveneiden torjuntakone (ASW) joka kykenee nk. suto-toimintaan eli etsimään, paikantamaan sekä tuhoamaan sukellusveneitä monipuolisten laitteistojensa ja paikantimiensa avulla. Konetyypissä on sisäinen pommikuilu sekä ulkopuoliset 2x ripustuspisteet siiven kärjissä sekä 2x tasojen alla joko laukaistavaa taikka pudotettavaa aseistusta varten. Asekuormaa PS-1 kykeni kantamaan 2 000 kg.Superhävittäjät & Taistelukoneet, 2009: s. 164.http://www.flugzeuginfo.net/acdata_php/acdata_us1_en.php Viitattu 17.6.2023. Konetyypin huippunopeus oli noin 510-520 km/h ja lakikorkeus noin 7 200 metriä. Moottorit (4x) ovat Ishikawajima-Hariman potkuriturbiineja. Kone on ollut aktiivikäytössä, eri versioineen (PS-1 & SS-2) 70-luvulta asti, aina siihen korvanneeseen PS-2 -konetyyppiin ja sillä on voitu kuljettaa, niin sanotussa hätäkäytössä jopa 70 matkustajaa.Superhävittäjät & Taistelukoneet, 2009: s. 164. ==Lähteet== *https://www.shinmaywa.co.jp/aircraft/english/us2/us2_history.html *Superhävittäjät & Taistelukoneet, IMP Nordic / Amber Books Ltd., 2009. ISBN 978-951-575-026-6. Alkuteos (englanniksi): Superfighters and attack aircraft. Suom. Markus Lång. (s. 164-165.) ===Viitteet=== Luokka:Meritoimintakoneet Luokka:Japanilaiset tiedustelukoneet
La Horgne

La Horgne on kunta Pohjois-Ranskassa Ardennesin departementissa Grand Estin alueella. Se sijaitsee noin 21 kilometriä Charleville-Mézièresin kaupungista etelään. Toisessa maailmansodassa käytiin 15. toukokuuta 1940 La Horgnen taistelu. Taistelu kesti viisi tuntia, ja siinä 700 spahisia taisteli ratsain saksalaisten panssarivaunuja vastaan. Tämän muistoksi kunnassa on Spahis-museo (Musée des Spahis). Tiedosto:La Horgne (Ardennes) cimetière, le Carré militaire, tombes des Spahis.JPG|Spahisien hautoja Tiedosto:La Horgne (Ardennes) memorial des Spahis (2).JPG|Taistelun muistomerkki ==Lähteet== ==Aiheesta muualla== Luokka:Ardennesin kunnat
Perlin-kohina

Perlinin kohina tai Perlin-kohina on Ken Perlinin vuonna 1983 kehittämä algoritmi satunnaisen kohinan luomiseen. Perlinin kohina tuottaa pilviä muistuttavan kuvan. Sitä voidaan käyttää simuloimaan myös esimerkiksi tulta ja savua. Täysin satunnaisten tekstuurien luontiin verrattuna Perlin-kohinan ehkä suurin etu on se, että satunnaisten yksityiskohtien koko pysyy samana ja sen pystyy määrittämään.Pelimaaston generointi s. 2 Perlin piti tietokoneella tuotettua grafiikkaa epärealistisena, ja työskennellessään Tron-elokuvan parissa 1981 hän alkoi kehitellä proseduraalisesti tuotettuja tekstuureja. Tron on ensimmäinen elokuva, jossa käytettiin suurta määrää varjostettua tietokonegrafiikkaa. Perkin-Elmer ja Gould/SEL -tietokoneissa oli vähäinen määrä RAM-muistia, johon ei mahtunut luonnollinen tekstuuri. Kohinan avulla voitiin luoda matemaattisilla kaavoilla tekstuureita. Perlin esitteli tuloksensa SIGGRAPH 84 -konferenssissa ja julkaisi artikkelin. SIGGRAPH 85:een.Noisemachine Perlin on toiminut New Yorkin yliopiston tietotekniikan apulaisprofessorina. Hän sai vuonna 1997 Perlin-kohinan kehittämisestä Oscar-palkinnon (Tieteellisen tai teknisen saavutuksen Oscar-palkinto). Kohinan käyttökohteeksi on mainittu esim. Jurassic Parkin dinosaurusten ihon muuttaminen karheaksi. Perlin-kohina on luonteeltaan hilapohjainen gradienttikohina. Kohinafunktion perusprimitiivinä on skalaarikentän sijaan vektorikenttä. Jokaiseen kokonaislukupisteeseen arvotaan satunnainen gradienttivektori, jonka avulla lasketaan gradienttiarvo pisteen ympäristössä. Tämän jälkeen lopullinen arvo saadaan interpoloimalla gradienttiarvojen välillä n-ulotteisesti. Perlinin kohinafunktiosta on tehty useita toteutuksia. Ensimmäiset olivat Perlinin alkuperäinen C-kielinen versio vuodelta 1985 ja myöhempi Perlinin parannettu versio vuodelta 2002, johon liittyy Java-toteutus.Jussi Iho: Proseduraaliset kohigeneraattorit Tampereen yliopisto. Kandidaatintyö s. 20 File:Perlin noise example.png | Perlin-kohinan yksinkertainen esimerkki. File:Fractal terrain texture.jpg |Esimerkin avulla luotu korkeuskartta. File:Pink red liquid using perlin noise + bump + coloring (2415197699).png | Kohinan avulla luotu orgaaninen "mössö". ==Lähteet== ==Aiheesta muualla== * - Perlinin verkkosivun arkisto, sisältää alkuperäisen C-koodin * Vuoden 2002 artikkeli * Vuoden 2002 toteutus * Luokka:Algoritmit